မုသာဝါဒ

မဟုတ်မမှန်သော စကားကို ပြောဆိုခြင်း၊ 
မုသားပြောဆိုခြင်း၊ 
မုသားပြောဆိုကြောင်းစေတနာ၊ 
လိမ်လည်ပြောဆိုခြင်း၊ 
မုသားစကား၊ မုသာဝါဒ။ (သူတစ်ပါးကို ချို့ယွင်းစေကြောင်းဖြစ်သော ကာယပယောဂ, ဝစီပယောဂကို ဖြစ်စေတတ်သော စေတနာကို မုသာဝါဒအရကောက်ရသည်။) 

**မုသာဝါဒ** သည် သူတစ်ပါးအကျိုးစီးပွား ပျက်စီးအောင် ကိုယ်ဖြင့်သော်လည်းကောင်း၊ နှုတ်ဖြင့်သော်လည်းကောင်း လိမ်လည်လှည့်ဖြားမှု ဖြစ်သည်။ 

### မုသာဝါဒကံမြောက် အင်္ဂါ ၄ ပါး
# **အတထံဝတ္ထု** - မဟုတ်မမှန်သော ဝတ္ထုဖြစ်ခြင်း၊
# **ဝိသံဝါဒန စိတ္တံ** - လိမ်လည်စိတ် ချွတ်ချော်မှားယွင်းလိုစိတ် ရှိခြင်း၊
# **တဇ္ဇောဝါယာမော** - မဟုတ်မှန်သော ထိုစကားကို ပြောဆိုရန် အားထုတ်ခြင်း၊
# **ပရဿ တဒတ္ထဝိဇာနနံ** - သူတစ်ပါးအား ထိုမမှန်မကန်သော အကြောင်းအရာကို သိစေခြင်း။ 

### ရဟန်းများတွင် မုသာဝါဒကြောင့် သင့်နိုင်သော အာပတ် ၅ မျိုး
# ပါရာဇိကသို့ ရောက်ကြောင်း မုသာဝါဒ၊ 
# သံဃာဒိသိသ်သို့ ရောက်ကြောင်း မုသာဝါဒ၊ 
# ထုလ္လစ္စဉ်းသို့ ရောက်ကြောင်း မုသာဝါဒ၊ 
# ပါစိတ်သို့ ရောက်ကြောင်း မုသာဝါဒ၊ 
# ဒုက္ကဋ်သို့ ရောက်ကြောင်း မုသာဝါဒ။ 

### မုသာဝါဒနှင့် ဆက်စပ်သည်များ
**ယောကျ်ားတို့၏ အညစ်အကြေး** ၉-ပါးတွင် မုသာဝါဒ - လိမ်ညာပြောဆိုခြင်း ပါဝင်သည်။

**ဝစီဒုစရိုက် ၄ ပါး**တွင် မဟုတ်မမှန် ပြောဆိုခြင်း - မုသာဝါဒ ပါဝင်သည်။ 

ရဟန်းတော်များအတွက် **သုဒ္ဓပါစိတ်** ၉၂-ပါးတွင် မုသာဝါဒဝဂ်၌ ချွတ်ယွင်းသော စကားကိုဆိုသော မုသာဝါဒသိက္ခာပုဒ် ရှိသည်။

မုသာဝါဒမှ ကြောက်သောကြောင့် တစ်စုံတစ်ယောက်က မေးသောအခါ "ဤသို့ဟုလည်း ငါမယူ" ဟု အဆုံးမရှိ ပစ်လွှင့်သော ဝါဒ သည် **အမရာဝိက္ခေပဒိဋ္ဌိ ပဌမဝါဒ**ဖြစ်သည်။

ဘုရားလောင်းမှာ **မည်သည့်ဘဝတွင်မျှ မုသာဝါဒကို အသုံးမပြုခဲ့**ကြောင်း ဖွင့်ပြထားသည်။  သို့သော် သစ္စတပါပီအမည်ရှိသည့် ရသေ့မကို ဖျက်ဆီးစဉ်ကမူ မုသာဝါဒကို သုံးစွဲခဲ့ဖူးသေးကြောင်း၊  

ရှင်ဘုရင်တို့ မုသာဝါဒသုံးလျှင်လည်း **ဩဇာမရှိကြောင်း**၊  

မိစ္ဆာဒိဋ္ဌိ မုသာဝါဒ မိစ္ဆာကမ္မန္တ မိစ္ဆာဝကို **သောတာပတ္တိမဂ်**က ပယ်သည်။

အသက်ကို စောင့်ရှောက်လို၍ မိမိကိုယ်တွင် အမှန်ရှိသောတရားကို **ပရိယာယ်ဖြင့် ပြောရာ၌** မုသာဝါဒမဖြစ်ကြောင်း။ ပဉ္စာဝုဓဇာတ်၊ ဝါနရိန္ဒဇာတ်။  

**အသက်ဘေးမှ လွတ်လို၍** လိမ်လည်လှည့်ဖြားရာ၌ မုသာဝါဒ မဖြစ်ဘဲ သစ္စာပါရမီတွင် အတွင်းဝင်သည်ဟု မိန့်ဆိုထားပုံ။ 

### အနံ့ရှိသူ ၃-ဦး
* ဂူထဘာဏီပုဂ္ဂိုလ် - မစင်နံ့ကဲ့သို့ အနံ့ရှိသော **မုသာဝါဒီပုဂ္ဂိုလ်**။ 
* ပုပ္ဖဘာဏီပုဂ္ဂိုလ် - ပန်းမွှေးအနံ့ကဲ့သို့ အနံ့ရှိသော **မုသာဝါဒမှ ရှောင်ကြဉ်သော ပုဂ္ဂိုလ်**။
* မဓုဘာဏီပုဂ္ဂိုလ် - ပျားရည်အနံ့ကဲ့သို့ အနံ့ရှိသော **သုဘာသိတ** (ဝါ) **စကားချိုသာသော ပုဂ္ဂိုလ်**။ 

### ကျူးလွန်ခြင်း၏ ဆိုးကျိုးများ
မုသာဝါဒကံကို ကျူးလွန်သောသူသည် သေလွန်သောအခါ အောက်ပါဆိုးကျိုးများကို ခံစားရသည်။

# အပါယ်ဘုံသို့ရောက်ရခြင်း၊
# မျက်စိ၊ နား စသော ဣန္ဒြေများ မကြည်လင်ခြင်း၊
# စကားမပီခြင်း၊ ဗလုံးဗထွေးပြောဆိုတတ်ခြင်း၊
# သွားမညီခြင်း၊
# ပါးစပ်အနံ့ပုပ်ခြင်း၊
# အသားအရေ မစိုပြေဘဲ မွဲခြောက်ခြင်း၊
# ကိုယ်ခန္ဓာအချိုးအစား မကျခြင်း၊
# သူတစ်ပါးအပေါ် ဩဇာအာဏာ မညောင်းခြင်း၊
# စိတ်ကြည်လင်မှု မရှိခြင်း။ 

### မုသာဝါဒ၏ အပြစ်များကို ပြဆိုခန်း
* စိဉ္စမာဏမိန်းမက ဘုရားရှင်ကို စွပ်စွဲသည်နှင့်စပ်ဆက်၍ မုသာဝါဒမှာ အပြစ်ကြီးလေးလှကြောင်း ဟောထား၏။ မုသာဝါဒသုတ်၊  
* သံလျက်ရွက်တောငရဲ၌ ခံရတတ်ကြောင်း၊  
* ဘင်ပုတ်ငရဲ၌ ခံရတတ်ကြောင်း၊  
* ကဏ္ဏမုဏ္ဍပေတိဝတ္ထု၊  
* ကျိန်စာသင့်နေကြသော ပြိတ္တာမများ၊ ဘုသပေတဝတ္ထု၊  
* ကက္ကာရုဇာတ်၊  
* ဒေဝဒတ်အလောင်း အစေလကမြေမျိုပုံ၊ ပဏ္ဍရနာဂရာဇဇာတ်၊  
* မြေမျိုသော စေတီယမင်း၊ စေတိယဇာတ်၊  မုသာဝါဒအပြစ်များကို အကျယ်ဟောထား၏။ ။  
* မုသာဝါဒကြောင့် မြေဆီမြေလွှာ ခြောက်ခမ်း၍ လူတို့ အနာရောဂါများတတ်ကြောင်း မိန့်ဆိုထား၏။ အပြစ်ပြထာ၊ 
* မုသာဝါဒကိုကျူးလွန်သူမှာ သားသမီးတို့၏ ကျေးဇူးတုံ့ပြန်ခြင်းကိုလည်း မခံရတတ်ကြောင်း၊ သားယောက်ျားမမွေးဖွားဘဲ သမီးမိန်းမချည်း မွေးဖွားတတ်ကြောင်း ဟောထားသော ဂါထာများ၊  
* ဂူထဘာဏီနိဒ္ဒေသ၊ မုသာဝါဒီပုဂ္ဂိုလ်ကို ဂူထဘာဏီပုဂ္ဂိုလ်ဟု ဟောတော်မူ၏။  
* မုသာဝါဒကို လက်ကိုင်ထားသူမှာ မပြုရဲသော အကုသိုလ်မရှိကြောင်းဂါထာ၊  
* မိန်းမတစ်ဦး လင်ငယ်နေသည်ကို အဖော်မိန်းမတို့ကသိလျက် မသိကြောင်း(ယုံကြည်စေရန်မုသားစကားဖြင့် သူ့ကျွန်ဖြစ်ရပါစေဟု) ကျိန်ဆိုပြောခဲ့ဖူးသောကြောင့် ကျွန်ပြိတ္တာမများဖြစ်ကြပုံ၊  
### စောင့်ထိန်းခြင်း၏ ကောင်းကျိုးများ
မကျူးလွန်အောင် စောင့်ထိန်းသောသူသည် သုဂတိဘုံသို့ လားရသည်။ အထက်တွင် ဖော်ပြခဲ့သည့် ဆိုးကျိုးတို့၏ ဆန့်ကျင်ဘက် ချမ်းသာသုခများ ခံစားရသည်။ 
### မုသာဝါဒမှ ရှောင်ကြဉ်ခဲ့ရကျိုး
မုသာဝါဒမှ ရှောင်ကြဉ်ခဲ့သောကြောင့် မွေးညှင်းတွင်းတစ်ခုတစ်ခု၌ မွေးညှင်းတော် တစ်ပင်တစ်ပင်စီသာ ပေါက်တော်မူကြောင်း၊ ဥဏ္ဏလုံမွေရှင်တော် ရတော်မူကြောင်း ဟောထားတော်မူပုံ၊  
### မုသာဝါဒသိက္ခာပုဒ်ကို ပြဆိုခန်း
* အကျယ်၊  မှတ်သားဖွယ် ကောင်းလှ၏။ 
*  မုသာဝါဒလွန်ကျူးခြင်းအကြောင်းများ။ 
*  (ဒုစရိုက်အခန်း၌လည်း ရှိ၏)။ 
* မုသာဝါဒ ဂရုလဟုဘာဝပဉှ၊  ပါရာဇိက, ပါစိတ် ၂-မျိုး ဖြစ်ပုံကို ရှင်းပြခန်း။ 
* မုသာဝါဒမှရှောင်ကြဉ်ရန်ဟောသော အမ္ဗလဋ္ဌိကရာဟုလောဝါဒသုတ်၊ 
* မုသာဝါဒမှ ရှောင်ကြဉ်ရကျိုး၊  မုသာဝါဒအပြစ်ပြ ဂါထာလည်းပါ၏။ 

### ဆက်စပ်ဖတ်ရှုရန်
* ပဉ္စသီလဝိနိစ္ဆယ
* မုသာဝါဒသုတ်
* မုသာဝါဒသုတ်
* မုသာဝါဒီသုတ်
* [မုသာဝါဒ သိက္ခာပုဒ်ရဲ့ အနှစ်သာရ](https://my.wikisource.org/wiki/ဓမ္မအမေးအဖြေများ_ပေါင်းချုပ်_(အမှတ်_၁)#၈။_မုသာဝါဒ_သိက္ခာပုဒ်ရဲ့_အနှစ်သာရ)
* [ဝိနည်းပဒေသာသင်တန်း](https://my.wikisource.org/wiki/ဝိနည်းပဒေသာသင်တန်း/မုသာဝါဒဝဂ်_သိက္ခာပုဒ်_(၁၀)ပါး)
* [မုသာဝါဒနဲ့ ဘုရားလောင်း](https://my.wikisource.org/wiki/ဓမ္မအမေးအဖြေများ_ပေါင်းချုပ်_(အမှတ်_၄)#၅၀၆။_မုသာဝါဒနဲ့_ဘုရားလောင်း)
* မုသာဝါဒသုတ်
* မုသာဝါဒ နှင့်သမ္ဖပ္ပလာပ
* ၃-မုသာဝါဒဂရု, လဟုဘာဝပဥှာ
* ပဏ္ဍရနာဂရာဇဇာတ်
* [ဝိနည်းငါးကျမ်း_အရသာ_(ပထမပိုင်း)](https://my.wikisource.org/wiki/ဝိနည်းငါးကျမ်း_အရသာ_(ပထမပိုင်း)#မုသာဝါဒ)
* မုသာဝါဒနှင့် ပစ္စည်းတရား
* [ဝိနည်းဥပဒေတော်ကြီး](https://my.wikisource.org/wiki/ဝိနည်းဥပဒေတော်ကြီး/သုဒ္ဓပါစိတ်_(၉၂)#*_၁။_မုသာဝါဒ)
* ရတနာ့ဂုဏ်ရည်
* [သစ္စပါရဂူကျမ်း](https://my.wikisource.org/wiki/သစ္စပါရဂူကျမ်း-ဒု#မုသာဝါဒ_(လိမ်ညာပြောဆိုခြင်း)_အင်္ဂါလေးပါး)
* [ရွှေဂူရှင်ကျင့်ဝတ်_အကျယ်ကျမ်း](https://my.wikisource.org/wiki/ရွှေဂူရှင်ကျင့်ဝတ်_အကျယ်ကျမ်း#၄။_မုသာဝါဒီ_အင်္ဂါ၌_(က)_မဟုတ်မမှန်သော_စကားဆိုတာ_ဘယ်လို_စကားလဲ_%3F)
* သုတေသနသရုပ်ပြအဘိဓာန်
* ပါတိမောက်_ဘာသာဋီကာ
* မုသာဝါဒ
* [ပရမတ္ထဒီပနီ_(ဒုတိယတွဲ)](https://my.wikisource.org/wiki/ပရမတ္ထဒီပနီ_(ဒုတိယတွဲ)#မုသာဝါဒကံ)
* ပရမတ္ထသရူပဘေဒနီကျမ်း-ပတွဲ
* မုသာဝါဒ သိက္ခာပုဒ်
* ပိဋကတ်သုံးပုံ_သရုပ်စုံအဘိဓာန်

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ